815.200

Ordinaziun tar la lescha introductiva tar la lescha federala davart la protecziun da las auas (ordinaziun chantunala davart la protecziun da las auas, OCPA)

dals 27-01-1997 (versiun dals 01-01-2016)

sa basond sin l'artitgel 40 da la lescha introductiva tar la lescha federala davart la protecziun da las auas, (lescha chantunala davart la protecziun da las auas, LCPA)1)

dals 8 da zercladur 1997

relaschada dal cussegl grond ils 27 da schaner 19972)

1. Cumpetenza dal chantun

Art.  1

Organs executivs 1. departament, post spezialisà

1 Il departament cumpetent è il departament d'educaziun, cultura e protecziun da l'ambient. * 2 Il post spezialisà per la protecziun da las auas è l'uffizi per la natira e l'ambient. El exequescha las prescripziuns davart la protecziun da las auas, uschenavant che ni il dretg federal ni relaschs chantunals na decleran betg in auter organ sco cumpetent. * 3 Il post spezialisà po relaschar directivas, spezialmain per:

laschar sfundrar auas persas betg smerdadas;

a)

elavurar il plan general d'allontanament d'aua;

b)

la controlla da sereneras.

c)

2. regenza

Art.  2 1 La regenza:

a)

procura ch'i vegnian prendidas mesiras supplementaras vi da l'aua sezza, per cas che la qualitad da l'aua n'è betg suffizienta;

1) DG 815.100 2) M dals 27 d'avust 1996, pagina 399; PCG 1996/97, 652 * tabellas da las modificaziuns a la fin dal relasch

1

815.200

b)

c)

exequescha   las   prescripziuns   davart   il   mantegniment   da   l'aua   sutterrana existenta;

exequescha   las   prescripziuns   davart   la   sanaziun   d'auas   currentas   ch'èn influenzadas essenzialmain tras prender davent aua, tenor ils artitgels 80 ss. da la lescha federala davart la protecziun da las auas (LPA)3)

2. Transferiment da cumpetenzas a las vischnancas

Pretensiuns

Art.  3 1 Il servetsch tecnic che vegn pretendì d'ina vischnanca è determinà, sche quella dispona per sasezza u ensemen cun autras vischnancas d'in post professiunal equipà adequatamain   u   sche   las   incumbensas   vegnan   surdadas   a   persunas   privatas adattadas.

2 Il contract concernent il transferiment d'incumbensas per la protecziun da las auas a persunas privatas adattadas sto vegnir approvà dal departament.

Midada da las relaziuns

Art.  4 1 Vischnancas, a las qualas èn vegnidas transferidas cumpetenzas dal post spezialisà, ston communitgar a quel las midadas en l'organisaziun da lur servetsch tecnic u tar ils contracts cun persunas privatas.

3. Permissiuns dal dretg da la protecziun da las auas

3.1. CUMPETENZA

Regenza

Art.  5 1 La regenza dat las suandantas permissiuns:

a)

per prender aua (art. 29 LPA4)), sch'i vegn fatga per quai ina procedura da concessiun en il senn da la lescha chantunala davart il dretg da las auas u ina procedura da permissiun en il senn da l'artitgel 113 da la lescha introductiva tar il cudesch civil svizzer5);

per excepziuns dal princip da construir en zonas surbajegiadas dustanzas e correcziuns d'auas currentas en moda natirala (art. 37 al. 3 LPA);6)

b)

3) CS 814.20 4) CS 814.20 5) DG 210.100 6) Tras   l'art.   15   da   l'ordinaziun   davart   la   delegaziun   da   cumpetenzas   da   la   regenza   als departaments ed als posts da servetsch (DG  170.340) vegn la cumpetenza da permetter excepziuns dal princip da construir en zonas surbajegiadas dustanzas e correcziuns d'auas currentas en moda natirala delegada al departament; entrà en vigur il 1. da schaner 2009.

2

c)

per purificaziuns e per svidadas da lais da fermada (art. 40 al. 2 LPA).

815.200

c)

d)

e)

f)

c)

d)

Departament

Art.  6 1 Il departament dat las suandantas permissiuns:

a) * … b)

per   prender   aua   (art. 29   LPA),   cun   resalva   da   l'artitgel 5 litera a   da   questa ordinaziun;

per excepziuns dal scumond da cuvrir u da metter en bischens auas currentas (art. 38 al. 2 LPA);

per mantunadas e per emplenidas en lais (art. 39 al. 2 LPA);

per   pregiudicaziuns   essenzialas   da   las   auas   sutterranas   e   da   la   vegetaziun dependenta dal nivel da l'aua sutterrana tar implants da fermada cun pitschna autezza da fermada (art. 43 al. 5 LPA);

per   l'explotaziun   da   gera,   sablun   ed   auter   material   u   per   stgavaments preparatorics (art. 44 al. 1 LPA).

Post spezialisà

Art.  7 1 Il post spezialisà dat las suandantas permissiuns:

a)

b)

per inducir auas persas tractadas en in'aua u per sfundradas (art. 7 al. 1 LPA7));

per introducir auas persas betg malnettas ch'ins na po betg laschar sfundrar en in'aua sur terra (art.7 al. 2 LPA);

per excepziuns dal scumond da manar directamain u indirectamain auas persas betg   malnettas,   che   curran   permanentamain,   en   ina   serenera   centrala (art. 12 al. 3 LPA);

per eriger e per midar edifizis e stabiliments sco er stgavaments, moviments da   terren   e   lavurs   sumegliantas   en   secturs   particularmain   periclitads (art. 19 al. 2 LPA);

e) * per   mesiras   tecnicas   da   l'aua   persa   che   divergeschan   dal   plan   general

d'allontanament d'aua;

f) * … g) * … h) * per indrizs da manaschi e circulaziuns cun liquids privlus per las auas che

i)

retiran u che portan chalur a l'aua u al terren (art. 28 LCPA8));

per   excepziuns   dal   scumond   da   remetter   material   d'alluviuns   en   las   auas (art. 41 al. 1 LPA).

Art.  8 Autoritad d'approvaziun tenor la legislaziun speziala 1 Sch'in project è suttamess ad ina procedura d'approvaziun da la concessiun u dal project   tenor   la   legislaziun   speziala,   è   l'autoritad   d'approvaziun   respectiva cumpetenta   per   dar   eventualas   permissiuns   necessarias   tenor   il   dretg   davart   la protecziun da las auas.

7) CS 814.20 8) DG 815.100

3

815.200

2 Las   permissiuns   tenor   il   dretg   davart   la   protecziun   da   las   auas   dastgan   vegnir concedidas   mo,   sche   l'approvaziun   da   quella   autoritad   da   permissiun,   ch'è normalmain cumpetenta, è avant maun.

3.2. PROCEDURA

Art.  9

Dumondas en connex cun permissiuns da construcziun 1. inoltraziun, publicaziun, exposiziun

1 Dumondas per permissiuns dal dretg da la protecziun da las auas che stattan en connex cun ina dumonda da construcziun ston vegnir inoltradas – cun ils documents necessaris – a la vischnanca.

2 La   vischnanca   communitgescha   la   dumonda   ensemen   cun   la   dumonda   da construcziun en la moda usitada al lieu ed expona ils documents da dumonda per l'invista publica durant il termin d'exposiziun. Dumondas per permissiuns dal dretg da la protecziun da las auas, cunter la concessiun da las qualas igl exista il dretg da recurs   tenor   l'artitgel 12 alinea 1   da   la   lescha   federala   davart   la   protecziun   da   la natira e da la patria9), publitgescha la vischnanca ultra da quai er en il fegl uffizial dal chantun.

Art.  10 2. protesta, transmissiun, communicaziun da la decisiun 1 Durant il temp d'exposiziun pon persunas cun dretg da far recurs inoltrar protestas tar la vischnanca.

2 Suenter la scadenza dal termin da protesta transmetta la vischnanca ils documents da dumonda inclusiv eventualas protestas al post spezialisà per mauns da l'autoritad da permissiun cumpetenta. Sche la dumonda per ina permissiun dal dretg davart la protecziun da las auas stat en connex cun in project da construcziun, per il qual igl è necessari   ina   permissiun   da   l'autoritad   chantunala   cumpetenta   per   edifizis   e stabiliments ordaifer la zona da construcziun, transmetta la vischnanca ils documents da dumonda vinavant a quella. * 3 L'autoritad   da   permissiun   cumpetenta   trametta   la   permissiun   dal   dretg   da   la protecziun da las auas a la vischnanca per communitgar quella a la petenta u al petent ed ad eventualas persunas che fan protesta.

4 La vischnanca communitgescha la permissiun dal dretg da la protecziun da las auas ensemen cun la permissiun da construcziun.

5 … *

9) CS 451

4

815.200

Art.  11

Dumondas en connex cun in'approvaziun da la concessiun u dal project

1 Dumondas per permissiuns dal dretg da la protecziun da las auas che stattan en connex cun ina dumonda d'approvaziun speziala da la concessiun u dal project ston vegnir   inoltradas   –   cun   ils   documents   necessaris   –   a   l'autoritad   d'approvaziun respectiva.

2 L'autoritad d'approvaziun communitgescha la dumonda ensemen cun la dumonda d'approvaziun da la concessiun u dal project en il fegl uffizial dal chantun ed expona ils documents da la dumonda per l'invista publica.

3 Durant il temp d'exposiziun pon persunas cun dretg da far recurs inoltrar protestas tar l'autoritad d'approvaziun.

4 La permissiun dal dretg da protecziun da las auas vegn integrada en l'approvaziun da la concessiun u dal project.

Ulteriuras dumondas

Art.  12 1 Dumondas per permissiuns dal dretg da la protecziun da las auas che na stattan betg en connex cun ina dumonda da permissiun da construcziun u cun ina dumonda d'approvaziun   speziala   da   la   concessiun   u   dal   project,   ston   vegnir   inoltradas directamain al post spezialisà.

2 Il post spezialisà publitgescha la dumonda en il fegl uffizial dal chantun ed expona ils   documents   da   la   dumonda   durant   30   dis   tar   l'uffizi   per   l'invista   publica.

Exceptadas da l'obligaziun da publicaziun e d'exposiziun èn las permissiuns cunter la   concessiun,   da   las   qualas   i   n'exista   betg   il   dretg   da   recurs   tenor l'artitgel 12 alinea 1 da la lescha davart la protecziun da la natira e da la patria. * 3 Durant il temp d'exposiziun pon persunas cun dretg da far recurs inoltrar protestas tar il post spezialisà.

4 La communicaziun da la permissiun dal dretg da la protecziun da las auas a la petenta u al petent ed ad eventualas persunas che fan protesta succeda directamain tras l'autoritad da permissiun.

4. Annunzias

Eveniments extraordinaris

Art.  13 1 Tgi che maina in implant commerzial u industrial u ina serenera, communitgescha immediatamain al post spezialisà eveniments extraordinaris en il manaschi, ils quals pudessan chaschunar ch'il manaschi ordinari da la serenera vegnia periclità u che l'introducziun prescritta da l'aua persa en in'aua u l'allontanament prescrit da la glitta da serenera na fissan betg pli pussaivels.

5

815.200

Cas da donns

Art.  14 1 Tgi che chaschuna ina contaminaziun da las auas u stgaffescha in stadi che pudess chaschunar ina contaminaziun da las auas, sto communitgar quai immediatamain a la centrala d'acziuns da la polizia. *

Provas da marcaziun

Art.  15 1 Tgi che vul far provas da marcaziun en in'aua sto communitgar quai ordavant al post spezialisà.

4.a Contribuziuns chantunalas *

Art.  15a * Contribuziuns a projects ed a stabiliments innovativs 1 La concessiun da contribuziuns a projects ed a stabiliments innovativs per tractar l'aua persa sa drizza tenor l'artitgel 39 OCPAmb.

5. Disposiziuns finalas

Disposiziuns executivas

Art.  16 1 La   regenza   relascha   las   disposiziuns   executivas   necessarias   tar   la   legislaziun chantunala davart la protecziun da las auas.

Aboliziun da relaschs

Art.  17 1 Cun l'entrada en vigur da questa ordinaziun èn abolidas tut las prescripziuns che stattan en cuntradicziun cun ella, en spezial:

a)

l'ordinaziun davart la protecziun da las auas dal cussegl grond dals 3 d'october 197310);

ils artitgels 19 fin 24 da l'ordinaziun davart l'economisaziun dals ruments dal 1. da zercladur 198911).

b)

Entrada en vigur

Art.  18 1 Questa ordinaziun entra en vigur12) cun la lescha introductiva tar la lescha federala davart la protecziun da las auas (LCPA).

10) CUL 1974, 424, CUL 1989, 2217 e CUL 1995, 3422 11) CUL 1989, 2213 12) il 1. d'october 1997

6

815.200

Tabella da las modificaziuns - tenor conclus

Conclus 27-01-1997 06-12-2004 06-12-2004 31-08-2006 30-06-2015 30-06-2015 30-06-2015 30-06-2015 30-06-2015 30-06-2015 30-06-2015 30-06-2015 30-06-2015 30-06-2015

Entrada en vigur 01-10-1997 01-11-2005 01-11-2005 01-01-2007 01-01-2016 01-01-2016 01-01-2016 01-01-2016 01-01-2016 01-01-2016 01-01-2016 01-01-2016 01-01-2016 01-01-2016

Element relasch Art. 10 al. 2 Art. 10 al. 5 Art. 12 al. 2 Art. 1 al. 1 Art. 1 al. 2 Art. 6 al. 1, a)

Art. 7 al. 1, e)

Art. 7 al. 1, f)

Art. 7 al. 1, g)

Art. 7 al. 1, h)

Art. 14 al. 1 Titel 4.a Art. 15a

Modificaziun emprima versiun midada aboliziun midada midada midada aboliziun midada aboliziun aboliziun midada midada integraziun integraziun

Publicaziun en la CUL - 2005, 1629 2005, 1629 2006, 2006 2015-021 2015-021 2015-021 2015-021 2015-021 2015-021 2015-021 2015-021 2015-021 2015-021

7

815.200

Tabella da las modificaziuns - tenor element

Element relasch Art. 1 al. 1 Art. 1 al. 2 Art. 6 al. 1, a)

Art. 7 al. 1, e)

Art. 7 al. 1, f)

Art. 7 al. 1, g)

Art. 7 al. 1, h)

Art. 10 al. 2 Art. 10 al. 5 Art. 12 al. 2 Art. 14 al. 1 Titel 4.a Art. 15a

Conclus 27-01-1997 30-06-2015 30-06-2015 30-06-2015 30-06-2015 30-06-2015 30-06-2015 30-06-2015 06-12-2004 06-12-2004 31-08-2006 30-06-2015 30-06-2015 30-06-2015

Entrada en vigur 01-10-1997 01-01-2016 01-01-2016 01-01-2016 01-01-2016 01-01-2016 01-01-2016 01-01-2016 01-11-2005 01-11-2005 01-01-2007 01-01-2016 01-01-2016 01-01-2016

Modificaziun emprima versiun midada midada aboliziun midada aboliziun aboliziun midada midada aboliziun midada midada integraziun integraziun

Publicaziun en la CUL - 2015-021 2015-021 2015-021 2015-021 2015-021 2015-021 2015-021 2005, 1629 2005, 1629 2006, 2006 2015-021 2015-021 2015-021

8